সকালে শীতের ভেজা ভেজা মিষ্টি রোদে দাঁড়িয়ে কর্মব্যস্ত মানুষের চলাচল দেখতে দেখতে শ্বাসকষ্টে অসুস্থ আব্বুর কথা মনে পড়লে মুঠোফোনে কল দিলাম। আমার ছোট্ট ভাতিজি শিমু মোবাইল রিসিভ করে বলল, দাদু ঘুমাচ্ছে, তারপরও সে আব্বুর কাছে গেল আব্বুকে দাদু দাদু বলে ডাকল, শুধু আ শব্দ শুনে বললাম থাক ঘুমাক, ডেকো না ঘুম থেকে জাগলে পরে কথা বলব এই বলে মোবাইলে আঙুল চাপলাম মুহূর্তেই বিচ্ছিন্ন হলাম।